SET ปิดเช้าร่วง 9 จุด วิตกการเมืองในประเทศ-งบบจ.ไตรมาส 2 ทรุด แนะจับตาแนวรับ 1,350 จุด
SET ปิดเช้าร่วง 9 จุด วิตกการเมืองในประเทศ-งบบจ.ไตรมาส 2 ทรุด แนะจับตาแนวรับ 1,350 จุด โดยดัชนีช่วงเช้าปิดที่ระดับ 1,357.11 จุด ลดลง 8.70 จุด หรือ 0.64% มูลค่าการซื้อขาย 3.35 หมื่นล้านบาท
10 ก.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,357.11 จุด ลดลง 8.70 จุด หรือ 0.64% มูลค่าการซื้อขาย 3.35 หมื่นล้านบาท 
10 หุ้นกดดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ต่างติดลบกันราว 0.7% เช่นเดียวกับดาวโจนส์ฟิวเจอร์สที่ติดลบ 0.5% หลังจากที่ขึ้นต่อเนื่องในช่วงที่ผ่านมา ทำให้เผชิญแรงขายทำกำไรออกมาบ้าง และสถานการณ์การแพร่ระบาดไวรัสโควิด-19 ในสหรัฐฯก็ไม่ดี อีกทั้งยังต้องรอติดตามดูการประชุมธนาคารกลางยุโรป (ECB) ในสัปดาห์หน้า
ส่วนบ้านเราก็มีปัจจัยการเมืองในประเทศรบกวน โดยขณะนี้ให้รอติดตามการปรับคณะรัฐมนตรี (ครม.) ว่าจะออกมาเป็นอย่างไร และยังกังวลผลประกอบการงวดไตรมาส 2/63 ที่คาดว่าทั่วโลกงบฯจะออกมาแย่หมด ทำให้เกิดแรงขายเพื่อรอดูงบฯก่อน
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะยังเคลื่อนไหวในแดนลบ โดยให้แนวรับ 1,350 จุด ซึ่งหากหลุดแนวนี้ให้ระวังเพราะมีโอกาสที่จะลงไปทดสอบ 1,330 จุด ได้ ส่วนแนวต้านให้ไว้ที่ 1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย  5,275.92 ล้านบาท  ปิดที่  75.50 บาท  เพิ่มขึ้น  0.75 บาท
AOT    มูลค่าการซื้อขาย  1,474.85 ล้านบาท  ปิดที่  54.75 บาท  ลดลง   1.50 บาท
KCE    มูลค่าการซื้อขาย  1,305.49 ล้านบาท  ปิดที่  25.00 บาท  เพิ่มขึ้น  1.70 บาท
CPALL  มูลค่าการซื้อขาย  1,242.24 ล้านบาท  ปิดที่  66.25 บาท  ลดลง   1.00 บาท
STA    มูลค่าการซื้อขาย  1,009.87 ล้านบาท  ปิดที่  28.75 บาท  ลดลง   0.25 บาท